text:
KICO A PASA?: Esaki ta e pregunta cu Mike Eman, lider di AVP ta haci, despues di a mira e relato di pronostico di Banco Central di Aruba ora mira e caida den economia di Aruba y e cifranan cu ta mustra e caida aki di 1.2% na 0.3%, na rand di recesion.
E Business Survey di BCA ta bisa cu den e ultimo kwartaal di 2017 tabatin optimismo. A constata cu benta tabata halto, e hendenan tabata inverti, tabatin confiansa den futuro di e pais. Den di dos kwartaal di 2018, confiansa a cay, inversion a cay y henter comercio ta sinti un caida den economia di pais Aruba.
“Kico a sosode. Esaki ta awe e motibo cu henter nos comunidad tin cu cuminsa prepara nan mes y uni, si no kier mas desempleo y aumento di costo di bida.
Si tende cu den presupuesto 2019 mester sera un buraco di 100 miyon florin di gasto cu nan a subi den 2018, nos ta teme cu ora cu bay ranca e 100 miyon florin for di economia, mas sufrimento ta bay tin serca nos pueblo, mas caida ta bay tin den comercio y empleo.”
Loke cu a pasa tambe ta cu na inicio di 2018 dado momento e mercado a perde su confiansa den e direccion di pais Aruba.
E prome señalnan tabata visto for di dia 22 di september caba ora cu a mira cu lo bin un Gobierno cu un asignatura cu nunca no a Goberna di otro forma si no ta cu medida riba pueblo, maneho di faborece “friends & family” y persecucion politico. AVP for di e momento ey tabata teme kico ta spera nos pueblo.
Na april, 2018 Fitch a bin Aruba y a papia cu e Gobernantenan. Despues di a analysa tur cos nan a cambia nan “outlook” pa economia di Aruba di “stable” pa “negative”.
Esaki despues di a haya un pais cu un crecemento di 1.2%, stabiel, y Fitch a topa cu un Gobierno cu no tin un plan y no tin vision, solamente tabata papia di e Gobierno anterior.
“Nan a mira cu no tin hende cu capacidad y vision pa dirigi e pais aki.”
Dos luna despues a bin Standard & Poor’s cu a papia cu tur instancia y Gobernantenan y tambe a revisa e outlook pa negativo. Dos rating agency international, a midi e Gobierno su plan y vision y nan conlusion tabata cu no tin nada cu ta duna nan confiansa den futuro economia di Aruba, treciendo stabilidad y progreso economico. Te cu e momento ey ambos agencia tabatin pa Aruba un “outlook” stabiel y despues a cambia esaki pa “negative outlook”.
Eseynan tabata suficiente indicacion cu e Gobierno ta hibando Aruba den direccion robes. Y tur cifranan di agencianan international y institucionnan local ta bsando e mesun cos: no tin un rumbo fiho cu ta duna confiansa. Ni e consumidor ni comercio tin confianza mientras e gobierno ta hibando Aruba riba rumbo di recesion.
Tur esaki, Mike Eman ta bisa, ta bin ora cu tin un Gobierno sin plan ni vision, pero solamente un pakete di medida y drumi lanta ta papia di gobernacion anterior.
E comunidad no ta sinti e confiansa, peor ora cu nan cartera ta wordo afecta y e perdida di confiansa ta bini. “Bo mester tin un plan, un vision, un proposito pa sirbi e pais y hiba e pais dilanti. Ora cu mi a drenta Gobernacion mi no a papia di loke Nel Oduber a laga pami, un pais den bancarota. Pero mi Gobierno no a pasa un minuut ta papia di e cosnan ey. Nos a busca KLM y Carnival Cruises bek. Nos a cuminsa pusha turismo pa e crece, a sinta cu Valero na mesa, a cuminsa cu renobacion di bario, di centronan di ciudad, infrastructura y scolnan.
Tur caminda a cana pa duna empuhe na economia di Aruba. A busca solucion sin mira atras, sin kita hende di trabou, pero traha pa e pueblo.
P’esey e Gobierno aki a haya un pais cu crecemento economico, cu confiansa, cu poder di compra recupera, pero tur esaki e Gobierno di MEP conoci pa medida, persecucion politico y faborecemento di amigo y famia.” A kibra den menos di 1 anja.
El a finalisa bisando cu e direccion aki ta algo cu AVP no por acepta pa Aruba, pero e responsabilidad ta di tur hende. Ora cu yega na porta di Bestuurskantoor ta Aruba completo mester ta representa eynan, pa bisa cu asina no por trata un pueblo.
“Nan no tin credibilidad pa Goberna e pais aki, despues di a priminti tanto cos y haci lo contrario”


c: text/html

text:
Deskargá e delaster versión di e Shon di Duná archivo APK
Shon di bo Duná APK Deskargá
Subi Na E Toren Pa E Prinsesa!
Real-Or di PVP I e Hefenan di strepi!
Magníficamente Dibujado di Dies Ta comun!
★ Stratégiko di Onima PG ku Héroe Sorto i Duná Monica!★ Biaha pa medio di e Seya di rant Infinito di e Toren!★ Coleccion & Personal Komprondé anti Distinto Tres i Den Partikular Abilidat!
– Anti Bunita Wayaba nicolas i e Di energia, Brua Su Enemigunan!
★ Ta comun Otro 200 Distinto Dies i Buta di mas Fuerte E personal di e!
– Revolucion & Spera Di Dies ku ta karga e Viktoria!
★ Nobo Bataya E moda Bo Ta Spera! Ta Kla pa Entregá ku Batayanan Tékniko!
★ Di Solitario a gosa di Multiple Batayanan, Konkistá Limita Hardin di Enemigunan su Biaha!
– Meter na Otro Ehérsito den e Real-tempu PvP!
– E Bataya Na Amigunan den O en op Hefe Read!
- Pelíkula HD APK Deskargá
- Google Bai APK Deskargá
- Topic – Its Di Reunion Di Hat! APK Deskargá
- Bakinan di biba APK Deskargá
- VPNhub APK Deskargá
- Di e Skol bieu di Unesco APK Deskargá
- CABA PANTAYA BREVE EXVIUS APK Deskargá
- E Musika di YouTube APK Deskargá

robotstxt: allowed

filter: keep


text:
ORANJESTAD – Taekwondista Arubano Monica Pimentel a regresa diasabra merdia for di Panamericano na Mexico na unda e la cai venci contra di Argentina. Monica Pimentel a conta nos su ultimo experiencia di training despues di a keda 2 luna na Sur Korea caminda cu ela ricibi training intensivo pa su preparacion pa RIO 2016.
Segun nos tin entendi Monica a bin Aruba pa pasa algun dia cu su famia, prome cu e sali back diamars awor pa Kazakhstan, Almaty pa asina e por ricibi mas training eynan. Despues di algun siman na Kazakhstan elo tin cu viaha pa Madrid y Thailand pa asina sigi cu mas preparacionan y trainingnan intensivo pa asina e por ta cla pa RIO 2016.


text:
OPPORTUNITY FINANCE CARD
Bo outo òf televishon a daña? Bo a mira algu ku bo gusta den oferta, pero e momentu ei bo finansa no ta pèrmití?
E or’ei bo tarheta di Opportunity Finance ta e solushon finansiero pa bo.
Ku bo tarheta Opportunity Finance bo por hasi kuenta super lihé i sin muchu esfuerso den tur empresa afiliá i bo ta paga bo kompra despues i/òf na kuota.
Nos ta ofresé un tarheta Opportunity Finance den no ménos ku kuater diferente balor:
Stándart : krédito Nafl. 400,-
Plata : krédito Nafl. 600,-
Plata : krédito Nafl. 800,-
Oro : krédito Nafl. 1000,-
Pa motibu di e kondishonnan flèksibel di tarheta Opportunity Finance, pagamentu despues i na kuota ta mashá fásil i atraktivo.
BENTAHA DI TARHETA OPPORTUNITY FINANCE
Bo tarheta ta na bo nòmber;
Pagamentu ta fásil den tur empresa afiliá;
Por pidi e suma ku ke usa via wèpsait, app i/òf via telefòn;
E saldo riba bo tarheta ta bálido 1 aña;
Tin mas ku un posibilidat pa paga despues.
FAQ
Mi a perde mi tarheta. Kiko awor?
Si bo a pèrdè òf a hòrta bo tarheta, yama nos mesora na 820-0202. Nos lo blòkia bo tarheta pa evitá mal uso. Kontra pago di un kontribushon di Naf 15,- nos por laga traha un tarheta nobo pa bo.
Kon mi ta hasi un petishon?
Pa apliká pa un tarheta ta mashá simpel. Por hasi esaki online, serka un di nos distribuidónan òf bo por pasa serka nos na …………………………………
Tene kuenta sí ku bo mester:
· ta mayor di18 aña
· ta inskribí na Kòrsou
· tin identifikashon bálido; pasport, sédula òf reibeweis
· por mustra 2 slep di salario resién (no mas bieu ku un luna)
· presentá un faktura di Aqualectra, UTS òf Flow pa verifiká bo adrès
· mustra bo último 3 estado di kuenta di banko
· presentá un deklarashon resién di dunadó di trabou
Alabes bo mester yena e formulario di aplikashon ku dato real.
Kuantu mester paga pokopoko?
Esei ta diferensiá pa karchi, pero pagonan ta kuminsá na Naf 80,- so.
Kon haltu e interes ku mi tin ku paga ta?
E interes ku bo ta paga serka Opportunity Finance ta solamente 3%.
Kuantu tempu mi kredito ta balido?
Despues di risibí bo tarheta Opportunity Finance bo krédito ta bálido 1 aña, a ménos ku túresten bo a pidi un alargamentu.
Kon mi por pidi mi saldo?
Bo por chèk saldo di bo krédito via nos wèpsait, òf pidi pa aplikashon di telefòn dor di yena bo adrès di imeil i e password ku bo a risibí serka nos via imeil. Bo no a risibí un password ainda? Klek riba ‘password deskonosí’ i sigui e instrukshonnan. Tambe bo por yama telefòn number 820-0202.
Unda mi por paga ku mi tarheta Opportunity Finance?
Bo por klek riba e lenk ‘negoshinan afiliá’. Ei bo ta haña un bista di tur negoshi afiliá.
Kon e tarheta Opportunity Finance ta traha?
Pa por paga ku bo tarheta Opportunity Finance den e negoshinan afiliá semper bo mester identifiká bo mes na kaha, promé ku kita sèn for di bo tarheta. Ora esaki tuma lugá ta kita balor di bo kompra for di bo karchi i bo ta risibí un bòn serka e trahadó na kaha.


text:
Na luna di mei 2016 Plastic Soup Foundation, Selibon i Boneiru Duradero (BD) a start ku un proyekto piloto pa resiklahe di plèstik bou di e nòmber Trashito Cash. Wereld Natuur Fonds di Hulanda a finansiá e proyekto aki. Un dje metanan di e proyekto ta pa realisá un produkshon na eskala chikitu di artíkulonan di plèstik resiklá na Boneiru. Pa esaki a trese for di Hulanda tres mashin simpel pa operá ku kua por resiklá plèstik.
Djaweps dia 6 di òktober último sinku empleado di Selibon a partisipá na un tayer di resiklahe. Durante e tayer aki nan a siña kon, pa medio di diferente téknika, por traha produkto di plèstik resiklá. Hasiendo uso di diferente malchi spesífiko e tres mashinnan aki kada un ta entregá un otro sorto di produkto.
Un di e mashinnan ta produsí un drachi largu di plèstik semi-líkido. Por drai e drachi aki rònt di un opheto, pero por usa e drachi tambe pa yena un malchi chikitu. Ta usa un otro mashin, ku ta un mashin di inyekshon, den kombinashon ku un malchi di metal. Ta spùit e plèstik líkido den e malchi aki. Despues ku e produkto bira duru i fria por sak’é for di e malchi. E mashin di kompreshon ta traha den kombinashon ku un malchi. Ta yena e malchi ku plèstik garná òf mulá ku ta pone den un fòrnu di rotashon. E plèstik ta dirti den e malchi. Despues ku e sustansia aki fria por sak’é for di e malchi.
Pa traha produktonan resiklá por usa tantu plèstik ku kolekshoná komo artíkulonan di plèstik ku ta subi kostanan boneriano. Ámbos sorto di plèstik ta na abundansia na Boneiru. Debí na nan volúmen kresiente nan ta forma problema na Kuskus i na kosta i playanan.
Naturalmente ta asina ku no por prosesá tur plèstik na Boneiru ku e mashinnan chikitu aki. E meta final ta pa yega na Boneiru na produkshon di plèstik garná òf mulá. Por bende e tipo di materia aki riba merkado internashonal, pero tambe por us’é pa produsí produktonan útil na Boneiru mes tambe.
Djasabra dia 22 di òktober públiko ta kordialmente invitá pa presensiá un demonstrashon di e mashinnan aki ku kua ta resiklá plèstik na Plasa Medio Ambiente. Empleadonan di Selibon entre 10’or pa 12’or di mèrdia lo demonstrá kon for di un kliko (kònteiner di sushi) por traha algu di hunga pa mucha.
Pa mas informashon por bishitá e página di facebook di Selibon òf e portal di BoneiruDuradero.


text:
The Ritz-Carlton Hotel ta scoge halto cu su evento exclusivo!
ORANJESTAD (AAN): E di tres edicion di Indulge Aruba organiza pa The Ritz-Carlton Hotel un biaha mas tabata un exito. E ballroom e biaha aki a keda chikito pa e cantidad di persona cu a pasa disfruta y haci tasting di diferente plato prepara pa e top chefnan di Aruba.
Mas di 20 restaurant y distribuidor di biña y bebidanan premium tabata presenta pa deleita e smaak di esnan presente. Tabata un anochi unico, cu un ambiente tremendo.
Segun informacion cu DIARIO a logra compila for di algun chef di The Ritz-Carlton Hotel, Indulge Aruba ta e festival di cuminda di mas exitoso te cu awor si compara esaki cu otro hotelnan di e cadena.
Den un tempo cortico Indulge Aruba a logra un exito rotundo y ta spera cu pa e proximo añanan un afluencia di hende mas y mas grandi.
Por remarca e bunita presentacion di e studiantenan di Colegio EPI, kendenan a prepara platonan exkisito.
E anochi aki tambe tabata musica bibo y premionan fantastico.


text:
Cuerpo Policial ta informa relaciona cu e parada grandi di Oranjestad di Aruba su Carnaval 64. Pa 6:03 atardi e prome grupo a drenta y pa 8:05 e last lap a yega. E detencionnan a pasa esun di 2017.. Na 2017 a detene 41 persona y e aña aki 2018 a detene 43 persona.
4 di e detencionnan tabata sospechosonan busca pa husticia
1 di e detencionnan tabata un ilegal.
7 di e detencionnan tabata menor di edad, 3 di 15 aña, 1 di 16 aña y 3 di 17 aña.
Edad mas jong ta 15 aña y e edad di mas grandi ta 60 aña.
Prome detencion tabata 2:32 atardi y e ultimo detencion pa 9:50 atardi.
Total den 13 evenemento di carnaval 3018: 181 detencion.


text:
Wednesday, June 18, 2008
DIA DI HUICIO - continua
Esaki ta un foto saca na Bonaire dia 10 di Juni. Autor (Betty Ratzlaff-Henriquez) di e diccionario Papiamento/Ingles y Ingles/Papiamento su di dos edishon, ta entregando e prome copia di e diccionario na e Gezaghebber H. Domaccasse. Pa mira mas foto y informacion por hay'e na: www.PapiamentuDictionary.com
Nos ta sigui awor cu nos continuacion ariba e topico: E DIA DI HUICIO.
Den e ultimo mensahe nos a scirbi un poco tocante e dia di huicio cu ta pa bin. E huicio di cual nos ta scirbiendo aki, ta nifica huzgamento; e sentencia final cu Dios ta duna mediante nos Señor y Salbador JesuCristo. Scritura ta hopi cla tocante e huicio final aki, tanto ta den e Testament Bieu y e Testament Nobo. E profeta Daniel ta scirbi di dje bisando: "Lo tin un tempo di angustia manera nunca tabatin for di tempo cu tabata existi un nacion te na e tempu ey. Ma na e tempu ey bo puebel, cada uno cu su nomber ta haya scirbi den e buki, lo wordo rescata. Multitudnan cu ta drumi den e stof di tera lo lanta:algun pa bida eterno, y otronan pa berguensa y confusion eterno. Esunnan cu ta sabi lo briya manera e splendor di e cielonan, y esunnan cu ta guia hopi na husticia, manera e streanan pa semper y semper." Lesa 12:1-3
Aki e profeta Daniel ta bisa nos tocante esunnan cu nan nomber ta scirbi den e buki, y cu nan lo ta rescata. Di ki buki e profeta ta papiando aki? Por ta den buki di religion? Of di un of otro asina yama Iglesia? Danki na Señor nos Dios cu e contesta ta den Beibel. Y pa sea franco, y sumamente cauteloso mi por bisa cu tur reverencia pa e Nomber di Señor, cu aki nos tin di hasi cu algo sumamente solemne pa henter mundo, encluyendo cada Antiyano y Arubano. E berdad ta cla y directo y ta scirbi como e advertencia di mas solemne posibel; ma na e mes un tempo como un invitacion y spiertamento pa nos repenti y kere e Evangelio. E Evangelio cu mi ta papia di dje ta, e bon noticia di pordon y bida eterno pa cada persona cu ta repenti di su picanan, y kere di curason den Esun cu a muri y a resucita pa nos. E no por ta mas cla cu e loke ta ser bisa ey den Revelacion 20:15 "Y si uno su nomber no wordo haya scirbi den e buki di bida, el a wordo tira den e tanki di candela." Den e Nomber di Señor Jesus, Kende a entrega Su mes pa nos, mi ta puntra na cada uno cu ta lesa e mensahe aki. Bo tin e speransa cu bo nomber ta scirbi den e buki di bida? Algun por hasi e pregunta: Y ta kico mi mester hasi pa mi nomber por ta scirbi den e buki ey? E contesta ta masha cla den Beibel, ma mi no ta bisa cu e ta facil, pasoba e no ta.
Uno di prome obstaculonan ta: nos naturalesa pecaminoso. Nos tur, pues cada uno di nos ta nace for di barica di nos mama, cu e naturalesa di pica. Y segun cu nos ta crece nos lo experimenta esey mas y mas. Te asta si nos mayornan ta berdadero keredornan den nos Señor JesuCristo, y cu nan nomber ta scirbi den e buki di bida; ainda nos nan yiunan lo nace cu e naturalesa di pica. Mi sabi cu e declaracionnan aki ta hopi pisa, pero tuma bo Beibel y lesa pa bo por comprende. Tambe bo por scirbi nos na e direccion cu nos ta scirbi na final di cada mensahe.
Un otro obstaculo, ker’e of no ta; religion. Religion ta un sistema religioso den cual e persona por pone su confiansa, y ta spera cu despues di su morto su religion lo sirbi manera un passport pa drenta Reino di Cielo. E siñansa ey no ta existi den Beibel, pero sinembargo multitudanan den henter mundo ta confia cu un dia nan religion ta nan salbacion. Pa e autoridad di e Palabra di Dios mi por bisa cu tur respet pa tur e almanan precioso aki den Antiya Hulandes y Aruba; cu e enemigo principal di humanidad cu yama e diabel y satanas, no tin problema cu religion; pero si cu e Evangelio di gracia di Dios cu ta ser proclama den henter mundo na tur nacion prome cu e fin yega. E Evangelio no ta un religion, sino e bon noticia di pordon y bida eterno mediante repentimento pa nos picanan y fe den nos Señor Jesus, Kende a muri y resucita pa nos, pa cada uno di nos. Pero ta nos mes personalmente mester repenti di pica y ricibi E como nos unico Salbador personal. Ningun otro ser humano por haci esey pa nos.
Un otro obstaculo masha peligroso ta, negligencia of tardansa y posponementu. Nos a mira caba tocante dos obstaculo cu ta stroba nos di kere e Evangelio di gracia di Dios, cual ta e unico medio dor di cual nos nomber por ser haya den e buki di bida di e Lamchi. (Rebelacion 13:8). Pero lesa, por fabor, e capitulo 13 completo.
Nos a menciona e naturalesa di pica, pasobra masha masha hopi hende, homber y mohe, adulto y hoben, ta cai pa e pensamento cu ora un persona kere e Evangelio, e no por gosa bida mas, etc., etc. E manera di pensa ey ta un gran mintira, y e ta bini dor di e Maligno via nos naturalesa di pica. Hebreonan 11:24-26 ta bisa nos lo siguiente: "Pa medio di fe Moises, ora cu el a crece bira grandi, a nenga di wordo yama yiu di Farao su yiu mohe, scohiendo mas mihor pa sufri maltrato hunto cu e puebel di Dios, cu di goso di e placernan pasahero di pica, considerando e reproche di Cristo como rikesanan mas grandi cu e tesoronan di Egipto, pasobra e tabata mira padilanti na su recompensa." Tambe nos a mencion Religion como obstaculo pa kere e Evangelio. Por ultimo un otro obstaculo cu Satanas y e sistema di mundo y e carni di pica ta usa ta: Awor no, mas despues.
Amigonan, e decision ey ta resulta den perdicion eterno di multitudnan, pasobra mas tanto e despues ey, nunca ta yega. Segun Scritura, Awe y awor ta e tempo aceptabel, awe ta e dia di Salbacion. Lesa 2 Cor. 6:1,2 y 14-18
Scirbi y prepara pa Bicento y Betty Henriques, Washington 23A, Aruba
Scirbi nos libremente na e direccion aki:
Bicento & Betty Henriques,
Washington 23A, Aruba.
Tambe por yama nos na: (297) 587-7472
Nos ta sigui awor cu nos continuacion ariba e topico: E DIA DI HUICIO.
Den e ultimo mensahe nos a scirbi un poco tocante e dia di huicio cu ta pa bin. E huicio di cual nos ta scirbiendo aki, ta nifica huzgamento; e sentencia final cu Dios ta duna mediante nos Señor y Salbador JesuCristo. Scritura ta hopi cla tocante e huicio final aki, tanto ta den e Testament Bieu y e Testament Nobo. E profeta Daniel ta scirbi di dje bisando: "Lo tin un tempo di angustia manera nunca tabatin for di tempo cu tabata existi un nacion te na e tempu ey. Ma na e tempu ey bo puebel, cada uno cu su nomber ta haya scirbi den e buki, lo wordo rescata. Multitudnan cu ta drumi den e stof di tera lo lanta:algun pa bida eterno, y otronan pa berguensa y confusion eterno. Esunnan cu ta sabi lo briya manera e splendor di e cielonan, y esunnan cu ta guia hopi na husticia, manera e streanan pa semper y semper." Lesa 12:1-3
Aki e profeta Daniel ta bisa nos tocante esunnan cu nan nomber ta scirbi den e buki, y cu nan lo ta rescata. Di ki buki e profeta ta papiando aki? Por ta den buki di religion? Of di un of otro asina yama Iglesia? Danki na Señor nos Dios cu e contesta ta den Beibel. Y pa sea franco, y sumamente cauteloso mi por bisa cu tur reverencia pa e Nomber di Señor, cu aki nos tin di hasi cu algo sumamente solemne pa henter mundo, encluyendo cada Antiyano y Arubano. E berdad ta cla y directo y ta scirbi como e advertencia di mas solemne posibel; ma na e mes un tempo como un invitacion y spiertamento pa nos repenti y kere e Evangelio. E Evangelio cu mi ta papia di dje ta, e bon noticia di pordon y bida eterno pa cada persona cu ta repenti di su picanan, y kere di curason den Esun cu a muri y a resucita pa nos. E no por ta mas cla cu e loke ta ser bisa ey den Revelacion 20:15 "Y si uno su nomber no wordo haya scirbi den e buki di bida, el a wordo tira den e tanki di candela." Den e Nomber di Señor Jesus, Kende a entrega Su mes pa nos, mi ta puntra na cada uno cu ta lesa e mensahe aki. Bo tin e speransa cu bo nomber ta scirbi den e buki di bida? Algun por hasi e pregunta: Y ta kico mi mester hasi pa mi nomber por ta scirbi den e buki ey? E contesta ta masha cla den Beibel, ma mi no ta bisa cu e ta facil, pasoba e no ta.
Uno di prome obstaculonan ta: nos naturalesa pecaminoso. Nos tur, pues cada uno di nos ta nace for di barica di nos mama, cu e naturalesa di pica. Y segun cu nos ta crece nos lo experimenta esey mas y mas. Te asta si nos mayornan ta berdadero keredornan den nos Señor JesuCristo, y cu nan nomber ta scirbi den e buki di bida; ainda nos nan yiunan lo nace cu e naturalesa di pica. Mi sabi cu e declaracionnan aki ta hopi pisa, pero tuma bo Beibel y lesa pa bo por comprende. Tambe bo por scirbi nos na e direccion cu nos ta scirbi na final di cada mensahe.
Un otro obstaculo, ker’e of no ta; religion. Religion ta un sistema religioso den cual e persona por pone su confiansa, y ta spera cu despues di su morto su religion lo sirbi manera un passport pa drenta Reino di Cielo. E siñansa ey no ta existi den Beibel, pero sinembargo multitudanan den henter mundo ta confia cu un dia nan religion ta nan salbacion. Pa e autoridad di e Palabra di Dios mi por bisa cu tur respet pa tur e almanan precioso aki den Antiya Hulandes y Aruba; cu e enemigo principal di humanidad cu yama e diabel y satanas, no tin problema cu religion; pero si cu e Evangelio di gracia di Dios cu ta ser proclama den henter mundo na tur nacion prome cu e fin yega. E Evangelio no ta un religion, sino e bon noticia di pordon y bida eterno mediante repentimento pa nos picanan y fe den nos Señor Jesus, Kende a muri y resucita pa nos, pa cada uno di nos. Pero ta nos mes personalmente mester repenti di pica y ricibi E como nos unico Salbador personal. Ningun otro ser humano por haci esey pa nos.
Un otro obstaculo masha peligroso ta, negligencia of tardansa y posponementu. Nos a mira caba tocante dos obstaculo cu ta stroba nos di kere e Evangelio di gracia di Dios, cual ta e unico medio dor di cual nos nomber por ser haya den e buki di bida di e Lamchi. (Rebelacion 13:8). Pero lesa, por fabor, e capitulo 13 completo.
Nos a menciona e naturalesa di pica, pasobra masha masha hopi hende, homber y mohe, adulto y hoben, ta cai pa e pensamento cu ora un persona kere e Evangelio, e no por gosa bida mas, etc., etc. E manera di pensa ey ta un gran mintira, y e ta bini dor di e Maligno via nos naturalesa di pica. Hebreonan 11:24-26 ta bisa nos lo siguiente: "Pa medio di fe Moises, ora cu el a crece bira grandi, a nenga di wordo yama yiu di Farao su yiu mohe, scohiendo mas mihor pa sufri maltrato hunto cu e puebel di Dios, cu di goso di e placernan pasahero di pica, considerando e reproche di Cristo como rikesanan mas grandi cu e tesoronan di Egipto, pasobra e tabata mira padilanti na su recompensa." Tambe nos a mencion Religion como obstaculo pa kere e Evangelio. Por ultimo un otro obstaculo cu Satanas y e sistema di mundo y e carni di pica ta usa ta: Awor no, mas despues.
Amigonan, e decision ey ta resulta den perdicion eterno di multitudnan, pasobra mas tanto e despues ey, nunca ta yega. Segun Scritura, Awe y awor ta e tempo aceptabel, awe ta e dia di Salbacion. Lesa 2 Cor. 6:1,2 y 14-18
Scirbi y prepara pa Bicento y Betty Henriques, Washington 23A, Aruba
Scirbi nos libremente na e direccion aki:
Bicento & Betty Henriques,
Washington 23A, Aruba.
Tambe por yama nos na: (297) 587-7472
Posted by Bicento & Betty Henriquez at 1:44 PM No comments: Links to this post
Wednesday, June 4, 2008
E DIA DI HUICIO
Nos tabatin dos mensahe tocante e tempo di cosecha, y awe nos mensahe ta bai tocante e Dia di Huicio cu por wordo yama tambe, e dia ultimo huicio, of e huicio final. Con cu nos yam’e, e dia ey lo yega sigur net manera cu e ta scirbi den Scritura Santo na varios luga. Segun Scritura, e personanan cu a muri den nan pica, lo wordo tira den e tanki di candela cu ta wordo yama tambe: "E di dos morto." Lesa pa fabor den e buki di Rebelacion 20: 11-15 y 21:1-8. Lesa e porcionnan ey cu tur reverencia, y nos ta conseha bo pa pidi na Señor pa E yuda bo comprende y pa bo obedece e yamada di Dios cu ta na tur hende den e Scrituranan ey. Sea sigur pa lesa nan. Sea sigur cu si te awe nunca bo a repenti di bo picanan, y kere di curason den Esun cu a carga nos picanan den Su curpa ariba e crus; cu bo ta inclui den e yamada di e Señor di Cosecha den e porcion di Scritura aki unda E ta bisa: "Ta cumpli. Ami ta e Alfa, y e Omega, e principio y e fin. Y esun cu tin sed, lo Mi dun’e di bebe for di e fuente di awa di bida, pornada, " etc., etc.
Amigonan, kendenan Dios ta stima cu un amor inexplicabel, ta awe y ta awor ta e tempo aceptabel, ta awe ta e dia di salbacion. Si bo a tende Su bos awe, no hasi bo curason duro. Uno di e bendicionnan increibel cu ta scirbi den Beibel ta esaki. Nos no mester spera pa e huicio ey di Dios, bibando dia tras dia un bida sin speransa, of ta confia ariba un speransa falso cu ta bini dor di siñadornan falso cu ta plama den henter mundo. Nos por scapa e huicio final ey cu lo ta e huicio di condenacion, awe y awor mes.
Bo lo puntra: Con esey por ta posibel? Con ami por scapa e huicio ey di condenacion? E contesta ta cla y sigur den bo Beibel, pasobra nos ta confia cu bo tin uno y cu bo ta les’e.
Hopi hende na Antiyas tin un Beibel, pero masha poco, of nunca ta habri e pa nan les’e of scucha kico Dios ta bisa nos den Scritura. Beibel ta bisa nos masha cla mes, cu fe ta bini dor di tendemento y tendemento pa medio di e Palabra di Cristo. (Romanonan 10:17) Aki e palabra di Cristo ta nifica e mensahe tocante Cristo (compara e versiculo 16) Y e mensahe tocante Cristo ta e Evangelio, of e bon noticia tocante Cristo. Y e bon noticia ey ta loke nos ta presenta na prome lugar den tur nos mensahenan. Nos ta combida cada uno cu tin e hamber y set di husticia den e intimo di bo spirito, pa bo habri bo curason na Señor Su mes; y manera cu El a bisa den un ocacion: "Tur loke e Tata duna Mi lo bin serca Mi, y esun cu bini serca Mi lo Mi no tira afo di ningun manera."
Hopi hende na Antiyas tin un Beibel, pero masha poco, of nunca ta habri e pa nan les’e of scucha kico Dios ta bisa nos den Scritura. Beibel ta bisa nos masha cla mes, cu fe ta bini dor di tendemento y tendemento pa medio di e Palabra di Cristo. (Romanonan 10:17) Aki e palabra di Cristo ta nifica e mensahe tocante Cristo (compara e versiculo 16) Y e mensahe tocante Cristo ta e Evangelio, of e bon noticia tocante Cristo. Y e bon noticia ey ta loke nos ta presenta na prome lugar den tur nos mensahenan. Nos ta combida cada uno cu tin e hamber y set di husticia den e intimo di bo spirito, pa bo habri bo curason na Señor Su mes; y manera cu El a bisa den un ocacion: "Tur loke e Tata duna Mi lo bin serca Mi, y esun cu bini serca Mi lo Mi no tira afo di ningun manera."
Awor lo mi bolbe na e declaracion cu mi a hasi tocante con nos por scapa di e huicio di condenacion awe mes, Scucha e palabranan aki di Señor cu El a laga pa nos tur. "Di berdad, di berdad, Mi ta bisa boso, esun cu tende Mi palabra y kere Esun cu a manda Mi tin bida eterno, y no ta bin na huicio, ma a pasa for di morto na bida. Di berdad, di berdad Mi ta bisa boso, e ora lo yega, y ta awor, cu e mortonan lo tende e bos di e Yiu di Dios y esunnan cu tende lo biba." (Juan 5:24,25)
Ma un hende lo puntra: Con mortonan por tende e bos di e Yiu di Dios awe? E contesta ta den Scritura cu nos ta yama Beibel. Den e buki di Efesionann capitulo dos cuminsando cu vers uno nos por lesa loke e Apostel Pablo a scirbi na e hendenan di Efesio cu a kere e mes Evangelio cu nos ta proclama awe bisando: "Y boso tabata morto den boso delitonan y picanan, den cualnan boso tabata camna antes segun e curso di e mundo aki, segun e prins di e poder di laira, di e spirito cu ta obra awor den e yiunan di desobediencia. Nos tur tambe tabata biba antes meimei di nan den e pashonnan di carni y di mente y tabata yiunan di rabia, mescos cu e otronan. Ma Dios, Kende ta rico den misericordia a duna nos bida hunto cu Cristo, asta tempo cu nos tabata morto den transgrescionnan, ta pa graci boso a wordo salba. Y Dios a resucita nos hunto cu Cristo", etc., etc.
Tuma bo Beibel y lesa e capitulo dos di Efesionnan completo. Pero no bai pura, lesa cu calma y permiti pa e Spirito Santo di Dios obra den bo curason, anto obedece y pone bo fe den e yiu di Dios, Kende a stima nos, y a entrega Su mes pa nos picanan.
Amigonan stima pa Dios, scucha kico e Palabra ta bisa nos den Romanonan 8:1 "P’esey cu awor no tin condenacion mas pa esunnan cu ta den Cristo Jesus. Pasobra e ley di e Spirito di bida den Cristo Jesus a hasi mi liber di e ley di pica y di morto. Pasobra loke e ley no por a haci, pa motibo cu e tabata debil dor di e carni, Dios a hasi, mandando Su mes Yiu den e semehansa di hende pecaminoso, como un ofrenda pa pica. Y asina El a condena pica den hende pecaminoso, pa e demánda husto di e ley por wordo cumpli completamente den nos, cu no ta biba segun e naturalesa pecaminoso ma segun e Spirito."
Pa mas di esaki, lesa e capitulo ocho completo di Romanonan, pidiendo Señor na e mes un tempo pa Su guiansa y yudansa. Nos lo continua cu e tema aki den un otro mensahe.
Bicento y Betty Henriquez, Washington 23A, Aruba
Bicento y Betty Henriquez, Washington 23A, Aruba
PS Si bo a lesa e mensahe aki, tuma un momento pa scirbi nos un email y laga nos sabi esey! Ki un bendicion esey lo ta pa nos, y alabes un afirmacion. bbhenriquez@setarnet.aw
Posted by Bicento & Betty Henriquez at 2:26 PM No comments: Links to this post
Tuesday, June 3, 2008
TEMPO DI COSECHA -#2
TEMPO DI COSECHA – (continua)
Banda di aña 45 di e siglo pasa, Señor a manda algun sirbidornan di djE den e Islanan di Antias y Aruba cu e BON NOTICIA di salbacion pa pecadornan. Manera ta para scirbi: "Pasobra no tin diferencia entre Judiu y Griego, pasobra e mes Señor ta Señor di tur, y ta bendiciona ricamente tur cu yama n’E, pasobra ken cu yama na e nomber di Señor lo ta salba."
"Con, anto, nan lo por yama na Esun den Kende nan no tabata kere? Y con nan por kere den Esun di Kende nan no a tende? Y con nan por tende si un hende no predica na nan? Y con nan por predica si nan no ta manda? Manera ta scirbi, Ki bunita ta e pianan di esnan cu ta trece bon noticia."
Manera esunnan cu a biba den e añanan ey por duna testimonio ta; cu e mensaheronan ey e tempo, no a wordo ricibi cu man habri. E motibo principal tabata, y te ainda ta; cu e tres islanan aki tabata masha religioso. Ma e loke a pasa tabata cu e sirbidornan aki di Señor no a wordo manda serca nos cu un otro religion, sino cu e Evangelio cu ta nifica un noticia di gran alegria. Nan a bini cu e bon noticia di pordon y salbacion na pecadornan. Nan mensahe tabata cu si bo confesa cu bo boca, "Jesus ta Señor", y kere den bo curason cu Dios a lant’E for di morto, bo lo ta salba. Pasobra ta cu bo curason bo ta kere y ta hustifica, y e ta cu bo boca cu bo ta confesa y ta salba.
Manera Scritura ta bisa, Ken cu confia den djE, nunca lo wordo poni na berguensa. Pasobra no tin diferencia meimei Judiu y Gentilnan (esunan cu no ta Judiu) e mes Señor ta Señor di tur, y ta bendiciona ricamente tur cu ta yama n’E, pasobra ken cu yama na e nomber di e Señor lo ta salba. (Lesa Romanonan capitulo 10.)
Amigonan stima pa Dios den e tres islanan aki, cu a ricibi e bendicion di mas grandi cu por ser haya den e Evangelio; esakinan ta e dianan of e tempo di cosecha. E cosecha ta resultado di e fruta di e Evangelio di Dios. Corda esaki bon. Tin tempo pa prepara e tereno, tin tempo pa planta e simia y tin e tempo pa cosecha. E fruta awe ta, ora cu e pecador ta tende e Palabra y ta kere di curason, anto e ta repenti di su bida di pica, y ta kere di curason den Esun , esta e Señor Jesus, Kende a carga nos picanan den Su curpa riba e crus unda El a muri den nos lugar. Anto nan a tuma Su curpa sin bida, y a der’E den un graf cu tabata di un amigo. Ma despues di tres dia Dios e Tata a dun’E bida atrobe, y a permiti pa El a wordo mira pa algun testigonan cual Señor Su mes a scoge. Despues di cuarenta dia El a wordo ricibi y halsa na e man drechi di e Dios todopoderoso. Y for di ey E lo bolbe atrobe pa E huzga esunnan cu ya a muri, y esunnan cu ta na bida ainda ora cu E ta bolbe.
Amigonan tur, sea sigur cu tur e cosnan ey ta berdad, y cada un ta tuma lugar na su tempo. Awe nos ta bibando den e dia cu pordon y bida eterno ta ofreci na nos den e nomber di Jesus e Yiu di Dios. Esun cu kere lo ta salba, esun cu no ta kere lo ta condena, pasobra cu e no a kere den nomber di e Yiu di Dios. Realmente segun Scritura, e persona cu no ta kere den e yiu di Dios, ta condena caba. Ta nifica cu un persona cu a tende e Evangelio di e gracia di Dios y e ta no kere; e persona aki ta condena caba, pasobra cu e no ta kere den e nomber di e Yiu di Dios. Scucha loke Dios ta bisa nos den Su Palabra: "Pasobra Dios a stima mundo asina tanto, cu El a duna Su unico yiu, pa ken cu kere den djE no bai perdi, ma tin bida eterno. Pasobra Dios no a manda Su yiu den mundo pa condena mundo, ma pa salba e mundo dor di djE. Esun ku kere den djE no ta condena; ma esun cu no ta kere ta condena caba, pasobra e no a kere den e nomber di e Unico Yiu di Dios"!
Amigo stima pa Dios, si na e momento aki cu bo ta lesando e simpel mensahe aki, y si bo ta uno di esunnan cu no a kere di curason den Jesus e Yiu di Dios, Kende a entrega Su mes pa nos picanan, ta nifica cu bo ta bibando bou di condenacion. Lesa esey pa bo mes den San Juan capitulo 3 y e versiculonan 16-21. Nos ta roga cada uno cu ta lesa e palabranan aki, y cu sabi den bo curason cu nunca bo a repenti di bo picanan y kere di henter bo curason den e Yiu di Dios, Kende a muri pa nos picanan riba un crus; pa awor mes bo repenti y yama e nomber di Jesus.
Amigonan tur, no tin bendicion mas grandi den e mundo aki cu di sabi cu nos picanan ta pordona y cu nos a pasa fo’i morto na bida. Den Juan 5:24 nos ta lesa lo siguiente di Jesus Su mes papiando: Di berdad, di berdad, Mi ta bisa boso; esun cu tende Mi palabra y kere Esun cu a manda Mi, tin bida eterno y no ta bin na huicio, ma a pasa for di morto na bida. Di berdad di berdad, Mi ta bisa boso, e ora a yega y ta awor, cu e mortonan lo tende e bos di e Yiu di Dios, y esunnan cu tende lo biba.
Cu Señor yuda bo pa obedece na e yamada di Dios.
Scirbi y prepara pa Bicento y Betty Henriquez
*Corda cu un comentario, of pregunta, sugerencia lo duna nos alegria. Bo por haci esey via un comentario ariba e blog mes, of sea via un email na bbhenriquez@setarnet.aw Lo ta nesesario pa cambia nos adres den bo propio "Address Book", sino bo carta no ta yega si bo ta usa "return mail" of "forward". Si bo a lubida nos blog adres e ta: bbhenriquez.blogspot.com y nos Email adres ta: bbhenriquez@setarnet.aw
Un recuerdo chikito ta pa laga sa cu nos ta bibando awor na ARUBA, na Washington 23A
Posted by Bicento & Betty Henriquez at 4:23 PM No comments: Links to this post
Subscribe to: Posts (Atom)


text:
Thursday, October 25, 2012
Posted by Bicento & Betty Henriquez at 12:49 PM No comments:
Friday, October 12, 2012
E HUICIO DI DIOS continua
Posted by Bicento & Betty Henriquez at 1:17 PM No comments:
Wednesday, October 10, 2012
Bon dia nos amigonan stima; aki Sr. Bicento ta comparti algun pensamentonan for di e Scrituranan tocante E Dia di Huicio. Les'e, pens'e, y comparti cu nos ariba "share comment". Nos lo aprecia esey; e lo encurasha nos. E DIA DI HUCIO Den Scritura Santo, nos por lesa hopi cla tocante e “DIA DI HUICIO”. Esey ta e dia cu Dios lo huzga henter humanidad cu a biba desde e prome hende cu a bin na mundo, te na e ultimo. Esaki anto, ta inclui cada persona cu ta na bida awe, y cada persona cu lo nace ainda prome cu e dia final. Y laga nos ta sigur, y masha sigur, cu e dia ey lo yega net manera ta para scirbi. Y laga nos purba comprende cu e spiertamento aki ta scirbi pa nos bon. Pasobra no ta e boluntad di nos Tata Celestial pa un persona bai perdi. Ma Su boluntad ta pa tur hende repenti y tin fe den Cristo. Sinembargo e dia ey yama: “E DIA DI SEŇOR” lo bini manera un ladron. Anto e cielonan cu nos ta mira awor, lo desparece cu un boroto, y e elementonan lo wordo destrui pa candela, y e tera y tur loke tin den dje lo wordo kima completamente. (Lesa 2 Pedro 3: 1-18) Mientras cu Señor Jesus tabata ainda den un curpa humano ariba e mundo aki, Su discipelnan a puntr’E tocante ki señalnan lo tin prome cu Su benida, y e fin di e era aki. Y den Mateo Capitulo 24, nos por lesa Señor Su contesta cu a wordo scirbi y preserva pa nos por lesa awe. Awor amigonan stima pa Señor Su mes; siendo cu ta asina e sistema di e mundo aki lo caba, kico nos por, of kico nos mester haci pa nos por scapa di condenacion? Danki na Señor nos Dios cu Scritura ta cla y persistente tocante e contesta pa e pregunta ey. Laga nos lesa un ehempel, un Scrtiura masha simple y conoci, cu ta den Juan 3: 1-21. Anto e versiculo 16,17, ta bisa nos lo siguiente: “Pasobra Dios a stima mundo asinta tanto cu El a duna Su unico Yiu pa tur cu kere den djE, no bai perdi, ma tin bida eterno. Pasobra Dios no a manda Su Yiu den mundo pa condena e mundo, ma pa salba e mundo door di djE. Kende cu kere den djE lo no ta condena, ma kende cu no kere, ta keda condena caba,. Pasobra e no a kere den e nomber di e unico Yiu di Dios. Pues amigonan di tur edad, y di tur nacion sea sigur awe, cu si bo ta uno di esunan cu te na e momento aki NO a repenti di bo picanan y acepta personalmente Señor Jesus como bo unico Salbador; ta nifica cu bo ta bou di e condenacion di cual Scritura ta spierta cada uno di nos. Ora cu Señor Jesus a wordo crucifica, El a carga e pica di henter humanidad den Su curpa. Y siendo cu e pago di pica ta morto, nos Señor tambe a muri, pasobra El a carga nos picanan den Su curpa ariba e crus. Anto ora cu nan a mira cu e tabata morto, nan a bah’E for di e crus, y a hib’E y pon’E den un graf. Pero na di tres dia, Dios e Tata a lant’E for di e mortonan, pasobra E mes nunca a peca. Y pa e motibo ey tin pordon di picanan pa cada persona cu repenti y kere den nos Señor Jesus. Anto Scritura ta yen di bendicionnan pa cada persona cu admiti su picanan y acepta personalmente Señor Jesus como bo Salbador. E ora ey, segun Scrtiura, e ta mescos cu bo a wordo crucifica cu Cristo, y dera cu nE, y resucita cu nE. Amigonan stima pa Señor, ora cu Jesus a muri ariba e crus, ta pa motibo di nos picanan El a muri, y keda tres dia den e graf. Ma ora cu e Tata a dun’E bida atrobe, El a haci esey no solamente pa Su unico Yiu, ma pa henter humanidad. P’esey cu awe ta posibel pa nos hasi un invitacion na tur hende na tur parti pa repentimento di picanan y fe den nos Señor JesuCristo. Anto Dios Su promesa ta cu pa e persona cu repenti y kere den Señor Jesus, lo no tin condenacion mas. Pero e persona aki ta pasa for di morto na bida. (nos lo continua den un otro blog cu e tema: E DIA DI HUICIO.
Posted by Bicento & Betty Henriquez at 2:02 PM No comments:
Subscribe to: Posts (Atom)


text:
Segun Stephen Walroud:
“Ta nos mes ta chòk e sistema di reunion”
Parlamentario Stephen Walroud awe mainta durante di reunion di Komishon sentral a bisa ku e ta hasi un outo kritiká pa ku parlamento mes, ku ta nos mes komo parlamentario ta chòk e sistema, komo ku ta pidi reunion di karakter públiko pa chin chan un kos.
Parlamentario Walroud ta reakshon riba e opservashon di un par di parlamentario ku ta lamentá ku e reunion di awe ta trata un punto di agènda ku a ser pidí for di mart 2018. Segun reglamentu di òrdu un reunion mester wòrdu yamá den máksimo 14 dia ku el a ser pidi.
“Nos mes ta chòk e sistema, dor di pidi reunion di karakter públiko muchu frekuente kaminda sierto tópikonan ku ta ser pidí pa reunion por wòrdu solushoná pa medio di teknologia moderno manera dor di bèl , manda un WhatsApp i/òf mail e minister, pero tambe por pidi u reunion di komishon fiho, kaminda den un seno ménos formal por diskutí e mesun tópiko i haña tur kontesta riba preguntanan di karakter di urgensia.
Pero si nos mes komo parlamentario keda pidi reunion di karakter públiko un tras di otro, nos mes ta krea un retraso. Ta kon e ora ei por bin reklamá e mesun retraso?
Tene kuenta ku kada reunion públiko ku ser yama ta kosta sèn, tempu i èkstra seguridat. Tambe e minister konserní,kolaboradornan i tim di maneho di e ministerio pa hopi ora mester ta presente den sala di reunion unda ta evitá ku esakinan por traha pa pueblo su nesesidatnan
Finalmente Parlamentario Walroud ta sugirí na presidente di parlamento pa ku e retraso di reunionnan pidí, ku kisas ta un idea pa pone meskos ku Parlamento Hulandes reunion públiko ku 5 pa 6 punto di agènda, anto pa kada punto 5 minüt di disertashon pa kada frakshon en bes di 20 minüt pa kada parlamentario. Di e forma aki por atendé ku e retraso i por reuní riba e tópikonan di un manera mas efisiente.


text:
ORANJESTAD – Team Kingdom of the Netherlands ta na un pase di e gran final di e World Baseball Classic. Lo nan tin cu pasa door di Puerto Rico cu te ainda no a perde niun wega.
Team Kingdom lo conta cu Kenley Jansen, closer di Dodgers pa sera e wega pero di otro banda a perde Didi Gregorius cu mester a bula back pa Tampa despues di a sinti dolor den su schouder di tira.
Tur cos ta indica cu e shortstop di Yankees Didi Gregorius a sinti su schouder despues di e wega di exhibicion diasabra contra e ekipo di Diamondbacks.
Manager di Yankees Joe Girardi a indica cu Didi Gregorius a haci un MRI preliminar y a dicidi di no laga Didi Gregorius hunga e semifinal awenochi na Los Angeles.
E hoben di Aruba Chadwick Tromp ta esun cu lo reemplasa Didi Gregorius ariba e roster official.
Asina mes, Team Kingdom lo ta enbusca di su pase pa e gran final. Wega lo ta pa 9or di anochi ora di Aruba. Exito na Team Kingdom, cu awenochi lo por haci historia.


text:
Un derumbe ta un fenómeno natural unda tera ta move, ta kai i skuif.
Ora tin derumbe di un edifisio grandi ta hopi importante pa bo sa kiko bo tin ku hasi. Afortunadamente bo por prepará bo mes pa enfrentá un kalamidat dor di hasi lo siguiente:
Promé ku derumbe di edifisio:
- Semper wak rònt pa bo sa unda e salida di emergensia ta ora bo ta den un edifisio deskonosí. Esaki pa sigurá ku bo por sali na momentu di peliger.
- Sòru pa semper tin un radio ku ta traha riba bateria
- Buta bo radio na e frekuensia di e Radio di Emergensia 97.9 FM, wak televishon, bishita www.kalamidat.cw òf bo app Kalamidat.
- Sòru pa bo tin stòk di kuminda den kaso di emergensia den kas.
Durante di un derumbe:
- Keda riba suela, skonde bou òf banda di un muebel pisá òf kozein di porta keda sinta ketu einan i protehá bo kabes i garganta ku bo mannan
- Keda leu for di spil, portanan di glas i ophetonan pisá wardá den kashinan ku por hasi bo daño
- No usa left. Trapi ta mas sigur.
- Trata na paga kandelanan chikí si tin
Despues di un derumbe
- Paga tinu pa posibel wayanan di koriente deskonektá
- Notifiká si bo ta den situashon di peliger, eventualmente via bo telefòn selular yama 911.
- Si bo keda tapá bou di restunan di piedra ku blòki, keda mas ketu posibel eibou i trata na hasi zonido riba kualke pipa òf tubu. Grita únikamente si no por otro pa asina spar oksígeno
Derumbe edifisio
Kasnan i edifisionan na Kòrsou mester kumpli ku sierto eksigensianan di konstrukshon ku gobièrnu a stipulá. Apesar di esei tin edifisionan ku un konstrukshon hopi bieu ku un ora pa otro por derumbá.
Por ehèmpel ora ta trata di un edifisio ku tin daño okashoná pa un kandela, eksploshon òf mal mantenshon.


text:
-
Contact
- lionel_326@hotmail.com
E bèrdat sin miedu di Gerrit Fransisco Schotte!
Reading Time: 9 minutes
No ta konosí pa ki motibu Jamaloodin lo a manda e historia aki pa Schotte, pero dia tabata tin “Teener Parade’ mi a topa ku Schotte den kaya i el a bisa mi ku e ta bai yama mi un dje dianan aki pa nos kòmbersá. Mi a dun’é mi number, i mi no a preokupá mas despues, pasó mi konosé Yu’i Kòrsou. Nan ta bisa ku nan ta hasi algu, pero al final nan no ta hasi nada.
Den luna di Ougùstùs 2015 mi a publiká un historia impaktante di algu ku a pasa mi den Campo Alegre. (Klek aki pa lesa e historia.) E historia aki a kai den man di èks Minister di Finansa George Jamaloodin, kende no por a kontené su mes, i a manda e historia pa èks Promé Minister di Kòrsou Gerrit Schotte.
No ta konosí pa ki motibu Jamaloodin lo a manda e historia aki pa Schotte, pero dia tabata tin “Teener Parade’ mi a topa ku Schotte den kaya i el a bisa mi ku e ta bai yama mi un dje dianan aki pa nos kòmbersá. Mi a dun’é mi number, i mi no a preokupá mas despues, pasó mi konosé Yu’i Kòrsou. Nan ta bisa ku nan ta hasi algu, pero al final nan no ta hasi nada.
Pa mi sorpresa algun tempu despues mi a risibí un yamada telefóniko di un mener ku ta bisa mi ku e ta Gerrit Schotte. En prinsipio m’a chuw i dal e telefòn sera, pasó m’a pensa ku lo ta kualke hende lo ta hasi prèt. Despues e mesun number a bolbe yama i e mesun mener ta pretendé ku e ta Gerrit Schotte. M’a pidié p’e bisa “Ban kambia nos bida” pa mi sa sigur ku t’e. Ora el a hasié m’a spanta, pasó ta Schotte mes. Mi ta tin ku pidié masha despensa pa a sera e telefòn den su orea. Despues di a sali fo’i tur duda mi a puntra Schotte ku kiko asina mi por yud’é. El a bisa mi ku el a lesa algun kos ku mi a skibi anto ku e ke traha un sita p’e papia ku mi. M’a puntr’é papia kiko asina? E di ku mi ku ora mi bin, mi ta sa. M’a bisa Schotte ku mi lo por pasa serka dje, pero mi ta hopi drùk, pues e lo tin ku yama mi sekretario pa asina e haña un sita ku mi. Mi a bisa Schotte pa warda un momentu, ya mi ta pasa e yamada pa mi sekretario. Pa Schotte su suerte, t’ami mes ta mi sekretario, pues djis pa hunga interesante, mi a keda ketu, konta te 10, despues bisa “Haló, sekretario di Mr. Spratt.” ( Mi no por divulgá e kombersashon ku a keda tené entre Schotte i mi Sekretario, pero en todo kaso un sita a keda trahá.)
Riba dia di e sita, mi a bai serka Schotte na sede di MFK. Mi tin ku bisa ku e sede ta masha bunita, full na èrko, ku muzik romántiko ta toka den ‘background’. Na momentu ku mi a yega, mi a wòrdu risibí i eskoltá pa par’i hòmber diki, grandi ku brasa fuerte ku a hiba mi serka Schotte. Schotte a risibí mi ku bòter di shampaña riba mesa ku bolo di fruta ku buskuchi ku chukulati ku yen kos, anto mi a mira tur e tres bukinan ku mi a skibi riba su mesa. Mesora Schotte a bisa mi “Bo ta un Alien”. M’a keda mané “Ta kon e hòmber aki ke bin yama mi Alien awó?” E di ku mi “no tum’é komo un ofensa. Ta e manera ku bo ta skibi, e manera ku bo mente ta funshoná, mi ta hañ’é hopi apart. Ta manera kos ku bo no ta di e planeta aki.” Akinan mi por a komprondé loke el a bisa, pasó segun mi bèrdat mi no ta djaki. Solamente ku mi no sa ta di kua planeta m’a bin, ni mi no sa unda mi nave espasial a keda, pa asina mi por bai mi planeta bèk.
En todo kaso, Schotte a papia yen kos ku mi, ku mi no mester konta bo, pasó simplemente e no ta kai bou di bo. El a konta mi historia di su tawela, su bisiña, su primu i aktu primunan, tempu e tabata hunga ninichi, tapa kara ‘polis en dief’ enfin, yen kos. Loke mi mester bisa, ta ku si tin un hende ku por bende un frishidèr i un djùk yen yen di eis ku un èskimo ku ta temblando di friu, esei ta Schotte. Mira aki…e hòmber aki tin abilidat pa bende un álbùm yen di potrèt ku un hende siegu ku no ta mira un dònder. E tin e abilidat pa bende un disko kompakto musikal ku un hende surdu ku no por skucha ani bientu supla. E tin e abilidat pa bende un piano ku un hende ku no tin man ni pia. Mi ta bisa bo, si Schotte ke, e por bende un medaya di bròns ku Michael Phelps i Usain Bolt. Ata mi ta bisa bo…..Mi ta bisa bo esaki, pasó el a papia asina bon di mi bukinan, ku mi mes a haña gana di kumpra nan serka dje.
Pero mi a deskubrí un bèrdat di Schotte…anto ami ta bai konta bo kiko ta Schotte su bèrdat. Despues ku mi duna bo e informashon aki, ta keda na abo kiko bo ta hasi kuné. Ta keda na abo si bo ta konta otro hende, òf bo ta tene pa bo mes. Ta keda na abo si bo ta uz’é positivamente òf negativamente. Tur loke ami ta hasi ta konta bo un kos ku mi no mester konta i ku mi por haña mi den problema serio kuné!
Na momentu ku Schotte a lesa e historia di Campo Alegre ku mi a menshoná ariba, el a bai Mensing’s Caminada pa kumpra mi bukinan. Na momentu ku el a yega Mensing, el a dal un pari buèlta den e rèkinan pa buska e bukinan. Ora e no por a keda kla, el a puntra un empleado di Mensing pa e bukinan, pero e no por a kòrda nòmber di e bukinan, ni e nòmber di e outor. Schotte tabata huntu ku Sophia, su yu muhé chikí. E tabata tin Sophia den su brasa hisá na momentu ku el a bai puntra e empleado pa nòmbernan di un di mi bukinan: “Bon tardi Señora, bosnan tin mas di e buki uhmm…. Kibra……Kibra ….uhm……Aidjo, Kibra kiko atrobe?” Gerrit ta keda pensa i bisa “Kibra….Kibra…. Kibra” Sophia ta bira grita masha duru mes “HACHAAAAAA”
No ta muchu kla ku si ta nòmber di e buki Sophia a grita asina òf ku si ta nister el a nister. En todo kaso, e señora di Mensing a kapta e kos mesora ta bisa “Ang si, ‘Kibra Hacha‘, klaro ku nos tin mas Sr. Schotte. Até aki.” E empleado a kue un ‘Kibra Hacha’ duna Schotte den su man.
“Awor el a saka un buki mas resientemente ku mi ta haña mashá interesante”, Schotte a bisa. “Ta kon e nòmber ta atrobe….uhmm…uhmm” Segun Schotte ta pensa nòmber di e buki Sophia ta grita i kanta yen kos straño den Schotte su orea. Sophia tabata purba hala Schotte su atenshon bisando “hupaduibakibadiklaprrak”. Schotte ta bisa “Ablif Sophia?” Sophia ta trèk Schotte su kamisa i bisa “Ghakidoepahriotakichuopa”. Schotte ta bisa “Kiko bo di Sophia?”. Sophia ta kuminsá kue fadá i bisa un tiki mas duru “Frioaopaphuchuriaaaaaaaaa!”. Schotte sin por a komprondé nada a bisa “Sophia, Papa no ta komprondé niun pátaka di loke bo ta papiando”. Einan e empleado di Mensing a bira bisa “Klaro ku ‘Niun Pataka’ tambe nos tin Sr. Schotte. Até aki.” Schotte ta bisa “Ang si bèrdat bèrdat. ‘Niun Pátaka’ e buki yama”
Despues di un ratu Schotte ta puntra e empleado pa un buki mas: “Anto e mesun outor aki tin un buki mas ku nòmber mashá nèkdó. Segun mi e yama Awa, Habon ku…..ku…..Ai Dios, ta kiko falta mi e dia nan aki?Awa, Habon ku…..Awa, Habon ku kiko atrobe?” Schotte ta purba pensa. Diripiente Gerrit ta sinti Sophia ta dal’é ku algu duru den su orea. E ta bira wak Sophia i mir’é ku algu den su man. Asombrá Gerrit ta puntra Sophia: “Sophia ta kiko bo ta hasi ku Papa su skeir’i djente den bo man?” Einan e empleado ta bisa ‘Awa, Habon ku Past’i Djente‘ tambe mi tin Sr. Schotte. Até aki”.
Schotte a bai kas ku su tres bukinan, lesa nan i el a gusta nan asina tantu ku el a hasi loke yen hende mas ta hasi ora nan kaba di lesa mi bukinan. Aparentemente ora hende kaba di lesa mi bukinan, nan ke mira mi personal pa nan konfirmá ku si mi ta hende normal òf no. Pa e motibu ei Schotte a yama mi Alien, anto asina tin yen hende mas ta yama mi Alien te ku mi ta konvensí ku m’a bin di otro planeta. Dado kaso bosnan mira mi nave espasial un kaminda bentá, dal mi un ‘call” (Mi kemen manda mi un mensahe) pa mi bai buska mi nave, ya asina mi por bai mi planeta bèk.
Pa esnan ku a kere ku ta redu di Schotte mi lo a skibi…bosnan ta robes. Bòmbòshi bo gusta. Pa esnan ku a sinta warda mi konta e bèrdat di Schotte….wèl lo bo keda ku gana pasó mi no sa nada di Schotte. Mi no konosé Schotte. Kon bo ke mi konta bo kos di hende ku mi no konosé? Bo ta hasi mané ku ta masha amigu di Schotte mi ta. Ami no sa nèt nèt nada di Schotte, pero di bo si mi sa ku bo gusta redu i bòmbòshi. Úniko kos ku mi por remarká ta ku Schotte a sera un palabrashon ku mi, i a kumpli ku e palabrashon. Esaki sigur ta algu ku mi ta apresiá!
Di e forma aki Gerrit Schotte kende ta e polítiko mas popular na Kòrsou, ta sostené hóbennan positivo ku ta uza nan talento pa bai dilanti. Tur hende por kòrda kon tempu ku Churandy Martina tabata deskonosí, e úniko hende ku tabata sostené i yuda Churandy inkondishonalmente tabata Gerrit Schotte i danki na su aporte Churandy Martina a bira un tòp atleta rekonosé entre e mihó sprinternan riba mapa internashonal.
Schotte ta rekomendá e bukinan aki. Uza bo tempu positivamente, lesa un, òf dos òf tur tres di e bukinan aki pa asina bo stimulá i mehorá bo mente, lenguahe, kreatividat i bo fantasia.
(E artíkulo aki di ningun forma no ta niun klase di aviso polítiko, ni esaki no ta nifiká un konseho òf rekomendashon di voto. Esaki ta djis un historia ku a pasa mi (mas o ménos) ku mi a kompartí ku bo. Tampoko mi no a wòrdu pagá dor di Schotte pa skibi e historia aki. Mara tabata asina. M’a pidié 100 heldu si, pero e di ku mi e no tin. Na lugá di e 100 florin el a duna mi un di e armband di elastik na’i ku MFK skibí ariba. Kos ku mi no por kumpra a ni pan franses kuné.)
[Si bo a gusta e artíkulo aki i/òf bo ta hañ’é interesante, kompartié ku bo amigunan. Sinti bo liber pa laga bo komentario atras!]
**Images used in this article hold copyright by their respective authors. I’m not the owner nor do I hold copyright on these images. I just needed the image for illustration.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]